ભાવનગર જિલ્લા શહેરમાં યોજાતા તાજીયા ઝુલુસ અંગેના કાર્યક્રમ દરમિયાન પડતી મુશ્કેલીઓની રજુઆત સેન્ટ્રલ તાજીયા કમિટિના સભ્યો દ્વારા કરવામાં આવી હતી. આ બેઠકમાં વિવિધ પ્રશ્નોની રજુઆત કરવામાં આવી હતી જેમ કે મહોરમના તહેવાર નિમિતે તાજીયા ઝુલુસ કાઢવાની પરમીટ બે દિવસ અગાઉ આપવી, વિસ્તાર વાઇઝ કામ કરવાની યાદી રજુ કરવામાં આવી હતી જેમાં વડવા વાસણઘાટ થી શેખ ઝુબેદી દાદાની દરગાહ સુધી રોડના કામ, વડવા બાપેસરા કુવા, દરબારી કોઠાર, બ્લોક ઉખડી ગયેલ છે તે રીપેરીંગ કરાવવા, પી.જી.વી.સી.એલ દ્વારા લાઇટ કનેકશનના વાયરો તાજીયાના રૂટમાં આવતા રહેણાંકીય વિસ્તારોમાં નવા કનેકશનના ઇલેકટ્રીક વાયરો જે નીચા છે તે ઉચા કરાવવા તેમજ મનોરંજન વિભાગના ચેનલોના વાયરો પણ ખુબ નીચા છે તે પણ ઉચા લેવાના થાય છે. તાજીયા રૂટ ઉપર આવતી કોર્પોરેશન વિભાગની ડ્રેનેજ ગટરો જે વડવા, કાછીયાવાડ વારંવાર ગટરનું ગંદુ પાણી અલકા ટોકીઝ સુધી પહોચતુ હોય છે. તે કાઢી સાફ સફાઇ કરાવવી પી ડબલ્યુ ડી દ્વારા ઇમરજન્સી લાઇટો તેમજ યોગ્ય પોલીસ બંદોબસ્ત તથા રાત્રીના ઘોઘામાં તાજીયા ઠંડા કરવા જાય ત્યાં પરંપરા મુજબ લાઇટ તથા પોલીસ બંદોબસ્ત તથા તરવૈયાની વ્યવસ્થા રાખવી આ તમામ પ્રશ્નોના નિકાલ માટે વહીવટી તંત્ર દ્વારા ખાત્રી આપવામાં આવી હતી.